Kui varem ilmunud raamatutes anti  alati samuti botaaniline iseloomustus, toimed ja näidustused, siis selles on olemas ka korralik keemiline koostis ja mis kõige olulisem, ka taime kasutamise vastunäidustused ja ohud. Viimastele pööratakse tähelepanu lubamatult harva või ei tehta seda üldse. Sirvisin ja tahtsin teada, kas on ikka kirjas, et paljud inimesed ei talu kummeliteed või et raudrohu pikaajalisel kasutamisel võib saada insuldi. Oli küll kenasti kirjas. Noh, ja selle sirvimise ajal unustasin end ka lugema. Kohe päris pikaks ajaks.  Suurepärane ja imetlusväärne raamat. Muidugi ei suuda üks autor käsitleda kõiki raviomadustega taimi, kirjas pole näiteks madonnaliiliat, eks teisigi. Aga aukartust äratav hiigeltöö ikkagi, mida võib lausa pärandada põlvest põlve:).